CELEX: 52022PC0281
Language: fi
Date: 2022-06-01
Title: Ehdotus NEUVOSTON ASETUS asetuksen (EY) N:o 974/98 muuttamisesta Kroatian toteuttaman euron käyttöönoton vuoksi

EUROOPAN KOMISSIO
            Bryssel 1.6.2022
            COM(2022) 281 final
            2022/0178(NLE)
            
            Ehdotus
            NEUVOSTON ASETUS
            asetuksen (EY) N:o 974/98 muuttamisesta Kroatian toteuttaman euron käyttöönoton vuoksi
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Komissio julkisti 1. kesäkuuta 2022 Euroopan unionin toiminnasta tehdyn sopimuksen, jäljempänä ’perussopimus’, 140 artiklan 2 kohdan mukaisesti ehdotuksen neuvoston päätökseksi, jonka mukaan Kroatia täyttää euroon siirtymiseen vaadittavat edellytykset ja Kroatiaa koskeva poikkeus kumotaan 1. tammikuuta 2023 alkaen.
            
            
               Jos neuvosto tekee myönteisen päätöksen, sen on toteutettava muut euron käyttöönoton Kroatiassa edellyttämät toimenpiteet.
            
            
               Euron käyttöönotosta annetun neuvoston asetuksen (EY) N:o 974/98
                  1
                säännökset koskevat euron käyttöönottoa euroalueeseen ensimmäiseksi liittyneissä jäsenvaltioissa ja Kreikassa
                  2
               . Kyseistä asetusta on muutettu seuraavilla asetuksilla:
            
            
               – asetus (EY) N:o 2169/2005, euroalueen tulevien laajenemisten valmistelemiseksi
            
            
               – asetus (EY) N:o 1647/2006, Slovenian sisällyttämiseksi asetuksen soveltamisalaan (Slovenia otti euron käyttöön 1. tammikuuta 2007)
            
            
               – asetus (EY) N:o 835/2007, Kyproksen sisällyttämiseksi asetuksen soveltamisalaan (Kypros otti euron käyttöön 1. tammikuuta 2008) 
            
            
               – asetus (EY) N:o 836/2007, Maltan sisällyttämiseksi asetuksen soveltamisalaan (Malta otti euron käyttöön 1. tammikuuta 2008) 
            
            
               – asetus (EY) N:o 693/2008, Slovakian sisällyttämiseksi asetuksen soveltamisalaan (Slovakia otti euron käyttöön tammikuussa 2009)
            
            
               – asetus (EU) N:o 670/2010, Viron sisällyttämiseksi asetuksen soveltamisalaan (Viro otti euron käyttöön tammikuussa 2011)
            
            
               – asetus (EU) N:o 678/2013, Latvian sisällyttämiseksi asetuksen soveltamisalaan (Latvia otti euron käyttöön tammikuussa 2014)
            
            
               – asetus (EY) N:o 827/2014, Slovakian sisällyttämiseksi asetuksen soveltamisalaan (Slovakia otti euron käyttöön tammikuussa 2015).
            
            
               Jotta myös Kroatia voitaisiin sisällyttää asetuksen (EY) N:o 974/98 soveltamisalaan, on mainittuun asetukseen lisättävä viittaus kyseiseen jäsenvaltioon. Tämä ehdotus sisältää mainittuun asetukseen tarvittavat muutokset.
            
            
               Kroatian kansalliseen siirtymäsuunnitelmaan olisi sovellettava ns. big bang ‑vaihtoehtoa. Tämä tarkoittaa sitä, että euron käyttöönotto Kroatian valuuttana sekä euroseteleiden ja -kolikoiden käyttöönotto tapahtuvat samanaikaisesti.
            
            
               2.KUULEMISTEN JA VAIKUTUSTENARVIOINNIN TULOKSET
            
            
               Jäsenvaltioiden kanssa käydään säännöllisesti keskusteluja jäsenvaltioiden talouspoliittisista haasteista talous- ja rahoituskomiteassa sekä Ecofin-neuvostossa/euroryhmässä. Niihin sisältyy epävirallisia keskusteluja erityisesti mahdollisen euroalueeseen liittymisen valmistelua koskevista seikoista (kuten valuuttakurssipolitiikasta). Vuoropuhelua käydään myös tutkijoiden ja muiden sidosryhmien kanssa konferensseissa ja seminaareissa sekä ad hoc -pohjalta.
            
            
               Talouden kehitystä euroalueella ja jäsenvaltioissa arvioidaan useissa talouspolitiikan koordinointi- ja valvontamenettelyissä (erityisesti perussopimuksen 121 artiklan nojalla) sekä komission säännöllisesti suorittaman maa- ja aluekohtaisen seurannan ja analyysin yhteydessä (ml. ennusteet, säännölliset julkaisusarjat sekä talous- ja rahoituskomitealle ja Ecofin-neuvostolle/euroryhmälle tuotettu aineisto). Suhteellisuusperiaatteen ja aikaisemman käytännön mukaisesti muodollista vaikutusten arviointia ei tarvita.
            
            
               3.EHDOTUKSEN OIKEUDELLINEN SISÄLTÖ
            
         
         
            
               3.1.Oikeusperusta
            
            
               Tämän ehdotuksen oikeusperusta on perussopimuksen 140 artiklan 3 kohta, jossa annetaan lupa toteuttaa muut euron käyttöönoton edellyttämät toimenpiteet jäsenvaltiossa, jota koskeva poikkeus on kumottu perussopimuksen 140 artiklan 2 kohdan nojalla.
            
            
               Neuvosto tekee päätöksen yksimielisesti komission ehdotuksesta kuultuaan Euroopan keskuspankkia. Päätöksentekoon osallistuvat ne jäsenvaltiot, joiden valuutta on euro, ja se jäsenvaltio, jota asia koskee.
            
            
               3.2.Toissijaisuus- ja suhteellisuusperiaate
            
            
               Ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               Tämä ehdotus rajoittuu siihen, mikä on tarpeen sille asetettujen tavoitteiden saavuttamiseksi, ja on sen vuoksi suhteellisuusperiaatteen mukainen.
            
            
               3.3.Sääntelytavan valinta
            
            
               Asetus on ainoa soveltuva sääntelytapa euron käyttöönottoa koskevan neuvoston asetuksen (EY) N:o 974/98 muuttamiseksi.
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia Euroopan unionin talousarvioon.
            
            
               5.ARTIKLOJA KOSKEVAT HUOMAUTUKSET 
            
            
               5.1.1 artikla
            
            
               Asetuksen (EY) N:o 974/98 1 artiklan a alakohdan ja 1 a artiklan mukaisesti sen liitteessä olevassa taulukossa luetellaan osallistuvat jäsenvaltiot ja mainitaan kaikkien näiden jäsenvaltioiden osalta euron käyttöönottopäivä, käteisrahan käyttöönottopäivä ja tarvittaessa asteittainen käytöstäpoistokausi.
            
            
               Asetuksen (EY) N:o 974/98 1 artiklan i alakohdan mukaisesti asteittaista käytöstäpoistokautta voidaan soveltaa ainoastaan jäsenvaltioihin, joissa euron käyttöönottopäivä ja käteisrahan käyttöönottopäivä ovat sama päivä. Tämä ei koskenut yhtätoista euron 1. tammikuuta 1999 käyttöönottanutta jäsenvaltiota eikä euron 1. tammikuuta 2001 käyttöönottanutta Kreikkaa.
            
            
               Sloveniassa, Kyproksessa, Maltassa, Slovakiassa, Virossa, Latviassa ja Liettuassa euro ja käteisraha otettiin käyttöön samana päivänä (1. tammikuuta 2007 Sloveniassa, 1. tammikuuta 2008 Kyproksessa ja Maltassa, 1. tammikuuta 2009 Slovakiassa, 1. tammikuuta 2011 Virossa, 1. tammikuuta 2014 Latviassa ja 1. tammikuuta 2015 Liettuassa), mutta maat eivät halunneet soveltaa asteittaista käytöstäpoistokautta.
            
            
               Myös Kroatian kansallisen siirtymäsuunnitelman mukaan euro ja käteisraha otetaan käyttöön samana päivänä (1. tammikuuta 2023), ja Kroatia on päättänyt olla soveltamatta asteittaista käytöstäpoistokautta.
            
            
               Tällä artiklalla asetuksen (EY) N:o 974/98 liitteessä olevaan taulukkoon lisätään protokollan mukaisessa järjestyksessä Kroatia ja kyseistä jäsenvaltiota koskevat seuraavat tiedot:
            
            
                     
                        Jäsenvaltio
                     
                  
                  
                     
                        Euron käyttöönottopäivä
                     
                  
                  
                     
                        Käteisrahan käyttöönottopäivä
                     
                  
                  
                     
                        Jäsenvaltio, joka soveltaa asteittaista käytöstäpoistokautta
                     
                  
               
                     
                        ”Kroatia
                     
                  
                  
                     
                        1 päivänä tammikuuta 2023
                     
                  
                  
                     
                        1 päivänä tammikuuta 2023
                     
                  
                  
                     
                        Ei sovella”
                     
                  
               
            
               5.2.2 artikla
            
         
         
            
               Tässä artiklassa säädetään, että asetus tulee voimaan 1. tammikuuta 2023, millä varmistetaan, että se on sovellettavissa siten, että se sopii ajoitukseltaan muihin neuvoston säädöksiin, jotka koskevat euron käyttöönottoa Kroatiassa, eli poikkeuksen kumoamisen ja Kroatian kunan muuntokurssin voimaantulopäivään.
            
            
               2022/0178 (NLE)
            
            
               Ehdotus
            
            
               NEUVOSTON ASETUS
            
            
               asetuksen (EY) N:o 974/98 muuttamisesta Kroatian toteuttaman euron käyttöönoton vuoksi
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 140 artiklan 3 kohdan,
            
            
               ottaa huomioon Euroopan komission ehdotuksen,
            
            
               ottaa huomioon Euroopan keskuspankin lausunnon,
            
            
               sekä katsoo seuraavaa:
            
            
               (1)Neuvoston asetuksessa (EY) N:o 974/98(
                  3
               ) säädetään niiden jäsenvaltioiden valuuttojen korvaamisesta eurolla, jotka täyttivät euron käyttöönottoon vaadittavat edellytykset yhteisön siirtyessä talous- ja rahaliiton kolmanteen vaiheeseen.
            
            
               (2)Vuoden 2012 liittymisasiakirjan 5 artiklan mukaisesti Kroatia on jäsenvaltio, johon sovelletaan Euroopan unionnin toiminnasta tehdyn sopimuksen, jäljempänä ’perussopimus’, 139 artiklan 1 kohdassa määriteltyä poikkeusta.
            
            
               (3)Euron käyttöönottamisesta Kroatiassa 1 päivänä tammikuuta 2023 … päivänä …kuuta 2022 annetun neuvoston päätöksen 2022/…/EU(
                  4
               ) mukaan Kroatia täyttää euron käyttöönottamiseksi vaadittavat edellytykset ja Kroatiaa koskeva poikkeus kumotaan 1 päivästä tammikuuta 2023 alkaen.
            
            
               (4)Euron käyttöönotto Kroatiassa edellyttää, että asetuksessa (EY) N:o 974/98 vahvistetut euron käyttöönottoa koskevat voimassa olevat säännökset ulotetaan koskemaan Kroatiaa.
            
            
               (5)Kroatian kansallisen siirtymäsuunnitelman mukaan eurosetelit ja -kolikot saavat kyseisessä jäsenvaltiossa laillisen maksuvälineen aseman päivänä, jona euro otetaan käyttöön. Näin ollen euro ja käteisraha otetaan käyttöön 1 päivänä tammikuuta 2023. Asteittaista käytöstäpoistokautta ei tulisi soveltaa.
            
            
               (6)Sen vuoksi asetusta (EY) N:o 974/98 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetuksen (EY) N:o 974/98 liite lisäämällä sen sisältämään taulukkoon Ranskaa ja Irlantia koskevien kohtien väliin rivi seuraavasti:
            
            
                     
                        ”Kroatia
                     
                  
                  
                     
                        1 päivänä tammikuuta 2023
                     
                  
                  
                     
                        1 päivänä tammikuuta 2023
                     
                  
                  
                     
                        Ei sovella”
                     
                  
               
         
            
               2 artikla
            
            
               Tämä asetus tulee voimaan 1 päivänä tammikuuta 2023.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. 
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
               
            
         
         
            
                  
                     (1)
                  
                        EYVL L 139, 11.5.1998, s. 1.
               
               
                  
                     (2)
                  
                        Neuvoston asetus (EY) N:o 2596/2000, annettu 27 päivänä marraskuuta 2000, euron käyttöönotosta annetun neuvoston asetuksen (EY) N:o 974/98 muuttamisesta (EYVL L 300, 29.11.2000, s. 2).
               
               
                  
                     (3)
                  
                        Neuvoston asetus (EY) N:o 974/98, annettu 3 päivänä toukokuuta 1998, euron käyttöönotosta (EYVL L 139, 11.5.1998, s. 1).
               
               
                  
                     (4)
                  
                        EUVL L […], […], s. […].